Kaal man jaag meisies op strandArgieffoto Volgens die polisie het die meisies op Umtentweni-strand by Port Shepstone gestap toe ŉ man verby hulle geloop het. Die man het toe glo omgedraai en sy klere uitgetrek. Die meisies het begin hardloop en die man het hulle agternagesit. Die meisies kon daarin slaag om van die man af weg te kom en het die voorval onmiddellik by die polisie aangemeld. ŉ Saak van onsedelike ontbloting is aanhangig gemaak. Adjudant-offisiere Marc Wiid en Rommel da Rosa van die Port Shepstone-polisie is onmiddellik met ŉ snuffelhond, genaamd Bear, na die strand om na die verdagte te soek. ŉ 32-jarige man, wat voldoen aan die meisies se beskrywing, is in die bosse langs die strand gevind en in hegtenis geneem. Dit is nog nie duidelik wanneer hy in die hof sal verskyn nie.